open-index/open-wikipedia-markdown huggingface dataset:
The Process of Belief

To **The Process of Belief** είναι το δωδέκατο άλμπουμ του πανκ συγκροτήματος Bad Religion. Κυκλοφόρησε στις 22 Ιανουαρίου 2002. Το άλμπουμ σημαδεύτηκε από την επιστροφή του ιδρυτικού μέλους Μπρετ Γκούρεβιτζ στο συγκρότημα. Η μπάντα υπέγραψε ξανά στην Epitaph και πρόσλαβε τον Μπρούκς Γουάκερμαν να αντικαταστήσει τον Μπόμπι Σέιερ ως ντράμερ.

Το άλμπουμ έφτασε στο #49 του Billboard 200 και απέσπασε καλές κριτικές. Πούλησε περισσότερο από 222.000 αντίτυπα. Το "Sorrow" ήταν το πρώτο single της μπάντας στα τσάρτς μετά το "A Walk" από το The Gray Race. Τα "Broken", "The Defense" και "Supersonic" αν και παίχτηκαν αρκετές φορές στο ράδιο δε γνώρισαν αντίστοιχη επιτυχία αλλά το "Broken" έφτασε στο #125 του UK Singles Chart.

## Τραγούδια

# "Supersonic" (Γκούρεβιτζ) – 1:47
# 
# "Prove It" (Γκράφφιν) – 1:15
# 
# "Can't Stop It" (Γκούρεβιτζ) – 1:10
# 
# "Broken" (Γκούρεβιτζ) – 2:55
# 
# "Destined For Nothing" (Γκράφφιν) – 2:35
# 
# "Materialist" (Γκράφφιν) – 1:53
# 
# "Kyoto Now!" (Γκράφφιν) – 3:20
# 
# "Sorrow" (Γκούρεβιτζ) – 3:21
# 
# "Epiphany" (Γκράφφιν) – 4:00
# 
# "Evangeline" (Γκούρεβιτζ) – 2:11
# 
# "The Defense" (Γκούρεβιτζ) – 3:53
# 
# "The Lie" (Γκράφφιν) – 2:19
# 
# "You Don't Belong" (Γκούρεβιτζ) – 2:50
# 
# "Bored and Extremely Dangerous" (Γκράφφιν) – 3:25

**Μπόνους τραγούδι στην ιαπωνική έκδοση:**

# "Shattered Faith" (Γκράφφιν) – 3:38

**B-Sides:**

# "Who We Are" (Γκούρεβιτζ) – 3:01

## Συντελεστές

* Γκρεγκ Γκράφφιν – φωνή, παραγωγός
* 
* Μπρετ Γκούρεβιτζ – κιθάρα, φωνητικά, παραγωγός, μίξινγκ
* 
* Γκρεγκ Χέτσον – κιθάρα
* 
* Μπράιαν Μπέικερ – κιθάρα, φωνητικά
* 
* Τζέι Μπέντλει – μπάσο, φωνητικά
* 
* Μπρούκς Γουάκερμαν – ντραμς, κρουστά
* 
## Στην ποπ κουλτούρα
Το "Sorrow" κυκλοφόρησε ως διαθέσιμο για κατέβασμα στα παιχνίδια Rock Band, Rock Band 2,Guitar Hero: Warriors of Rock .

## Singles
# "Sorrow" Κυκλοφορία: 2001
# 
# "Broken" Κυκλοφορία: 2002
# 
# "The Defense" Κυκλοφορία: 2002
# 
# "Supersonic" Κυκλοφορία: 2002

## Εξωτερικοί σύνδεσμοι
Κριτική στο AllMusic

Process
Process
2636 Λάσελ

Ο **Λάσελ (Lassell)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Βρετανού αστρονόμου Ουίλιαμ Λάσελ, όπως και οι ομώνυμοι κρατήρες στη Σελήνη και στον Άρη.

## Φυσικά χαρακτηριστικά
Τα κυρίως φυσικά χαρακτηριστικά του Λάσελ είναι άγνωστα. Ο Λάσελ περιστρέφεται γύρω από τον εαυτό του μία φορά κάθε 5 ώρες και 1 λεπτό.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λασελ
2638 Γκάντολιν

Ο **Γκάντολιν (Gadolin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του προς τιμή των Φινλανδών επιστημόνων (πατέρα και γιου) Ιακώβου και Ιωάννη Γκάντολιν.

## Φυσικά χαρακτηριστικά
Τα φυσικά χαρακτηριστικά του Γκάντολιν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκαντολιν
Γουλιέλμα Παλαβιτσίνι

Η **Γουλιέλμα** (*Guglielma Pallavicini*) (σπάνια και *Wilhelmina*, πέθανε 1358) από τον Οίκο των Παλαβιτσίνι ήταν η τελευταία τής οικογένειάς της στο Μαρκιωνία της Βοδονίτσας. 

## Βιογραφία
Το 1311, βρέφος ακόμα όταν πέθανε ο πατέρας της Αλβέρτος, τον διαδέχτηκε μαζί με τη μητέρα της Μαρία νταλλε Κάρτσερι.

Το 1327 παντρεύτηκε τον Μπαρτολομέο Ζακαρία, όπου απέκτησε μαζί του μια κόρη, τη Μαρούλα και όταν αυτός πέθανε το 1334, η Γουλιέλμα παντρεύτηκε σε δεύτερο γάμο τον Ενετό Νικόλαο Α΄ Ζόρζι. Με τον γάμο της με τον Ζόρζι δημιουργήθηκε θέμα διαδοχής με υποκίνηση της Βενετίας, αν δηλ. θα είναι κληρονόμος της η οικογένεια Ζόρζι ή η κόρη της Μαρούλα. Η Βενετία δεν ήθελε την οικογένεια Ζόρζι, αλλά τη Μαρούλα, που ήταν παιδί από τον πρώτο της γάμο. Παρόλα αυτά όταν πέθανε η Γουλιέλμα το 1358, το Μαρκιζάτο πέρασε στον γιο της από τον Νικόλαο Α΄, τον Φραγκίσκο. Επίσης γιοί της ήταν και οι δύο επόμενοι μαρκήσιοι Ιάκωβος και Νικόλαος Β΄.

## Αναφορές σε πηγές


## Πηγές
* Setton, Kenneth M. *Catalan Domination of Athens 1311&ndash;1380*. Revised edition. Variorum: London, 1975.
* Miller, W. "[The Marquisate of Boudonitza (1204-1414)](http://links.jstor.org/sici?sici=0075-4269(1908)28%3C234%3ATMOB(%3E2.0.CO%3B2-W)." *Journal of Hellenic Studies*, Vol. 28, 1908, pp 234–249.
* Latin Lordships of Greece: Boudonitza., ανακτήθηκε 24 Μαρτίου 2013

Κατηγορία:Μαρκησίες της Βοδονίτσας
Κατηγορία:Οικογένεια Παλλαβιτσίνο
Κατηγορία:Οικογένεια Ζόρζι
Γκουρίδες

Οι **Γκουρίδες ή Γκορίδες** (περσικά: سلسله غوریان, επίσης γνωστοί ως **Γουρίδες** ή **Γορίδες**) ήταν σουνιτική μουσουλμανική δυναστεία, πιθανόν ανατολικοί Τατζίκοι, που επέβαλαν την κυριαρχία τους σε τμήματα του σημερινού Αφγανιστάν, του Ιράν, του Πακιστάν και της Ινδίας, από το 1148 έως το 1215 μ.Χ.

Η δυναστεία διαδέχθηκε την αυτοκρατορία των Γαζναβιδών. Η αυτοκρατορία τους είχε ως κέντρο την επαρχία Γκουρ, στην καρδιά του σημερινού Αφγανιστάν. Περιελάμβανε το Χορασάν στη Δύση και έφτανε μέχρι τη Βόρεια Ινδία στην Ανατολή, έως την πόλη Δελχί. Η πρώτη πρωτεύουσα της δυναστείας ήταν η Φιρουζκούχ στη Γκουρ, που αργότερα αντικαταστάθηκε από τη Χεράτ, ενώ η Γκάζνα και η Λαχώρη αποτέλεσαν επιπρόσθετες πρωτεύουσες-διοικητικά κέντρα, κυρίως κατά τη διάρκεια των χειμερινών περιόδων.

Τους Γκουρίδες διαδέχθηκε στην Περσία η δυναστεία των σουνιτών Μαμελούκων εξιρανισμένων Χωρεσμίων Τούρκων και στη Βόρεια Ινδία η μαμελουκική τουρκική δυναστεία του Σουλτανάτου του Δελχί.

## Δυναστεία των Γκουριδών

Κατηγορία:Μουσουλμανικές δυναστείες
The Best of Rainbow

Το **The Best of Rainbow** είναι η πρώτη συλλογή του βρετανικού χαρντ ροκ συγκροτήματος Rainbow, η οποία κυκλοφόρησε το 1981 μέσω της εταιρείας "Polydor" σε μορφή διπλού δίσκου βινυλίου.
Η συλλογή αυτή περιλαμβάνει τραγούδια από τους πέντε πρώτους στούντιο δίσκους του συγκροτήματος, τα "*[[Ritchie Blackmore's Rainbow]]*", "*[[Rainbow Rising]]*", "*[[Long Live Rock 'n Roll]]*", "*[[Down to Earth]]*" και "*[[Difficult to Cure]]*".
Το "*The Best of Rainbow*" γνώρισε επιτυχία στη Μεγάλη Βρετανία όπου ανέβηκε στο # 14 των τσαρτ και έγινε χρυσό.

## Τραγούδια
1. **All Night Long** *(Blackmore, Glover)* - 3:53
2. **Man on the Silver Mountain** *(Blackmore, Dio)* - 4:39
3. **Lost in Hollywood** *(Blackmore, Glover, Powell)* - 4:53
4. **Jealous Lover** *(Blackmore, Turner)* - 3:10
5. **Long Live Rock 'n' Roll** *(Blackmore, Dio)* - 4:23
6. **Stargazer** *(Blackmore, Dio)* - 8:26
7. **Kill the King** *(Blackmore, Dio, Powell)* - 4:29
8. **A Light in the Black** *(Blackmore, Dio)* - 8:12
9. **Since You've Been Gone** *(Bullard)* - 3:20
10. **Sixteenth Century Greensleeves** *(Blackmore, Dio)* - 3:31
11. **Catch the Rainbow** *(Blackmore, Dio)* - 6:36
12. **Eyes of the World** *(Blackmore, Glover)* - 6:42
13. **I Surrender** *(Bullard)* - 4:03
14. **Gates of Babylon** *(Blackmore, Dio)* - 6:49
15. **Can't Happen Here** *(Blackmore, Glover)* - 4:59
16. **Starstruck** *(Blackmore, Dio)* - 4:06

## Θέσεις τσαρτ
***The Best of Rainbow*** *(άλμπουμ)*

***Επίσημη κυκλοφορία: [[1981]]***

## Βραβεία
***The Best of Rainbow*** *(άλμπουμ)*
Ηνωμένο Βασίλειο (*BPI Certification*): Χρυσος

## Μέλη των Rainbow
Οι μουσικοί οι οποίοι εμφανίζονται σε τραγούδια αυτής της συλλογής είναι οι εξής:
**[[Ρόνι Τζέιμς Ντίο]]** - *φωνητικά*
**[[Γκράχαμ Μπονέτ]]** - *φωνητικά*
**[[Τζο Λιν Τέρνερ]]** - *φωνητικά*
**[[Ρίτσι Μπλάκμορ]]** - *κιθάρα*
**[[Τόνι Κάρεϊ]]** - *πλήκτρα*
**[[Μίκι Λι Σουλ]]** - *πλήκτρα*
**[[Ντέηβιντ Στόουν]]** - *πλήκτρα*
**[[Ντον Έρεϊ]]** - *πλήκτρα*
**[[Τζίμι Μπέην]]** - *μπάσο*
**Γκρεγκ Γκρούμπερ** - *μπάσο*
**[[Μπομπ Ντέισλι]]** - *μπάσο*
**[[Ρότζερ Γκλόβερ]]** - *μπάσο*
**[[Κόζι Πάουελ]]** - *τύμπανα*
**Γκάρι Ντρίσκολ** - *τύμπανα*
**[[Μπόμπι Ροντινέλι]]** - *τύμπανα*

## Πηγές
* Allmusic review
* Discogs review
* Βρετανικά τσαρτ

Κατηγορία:Δισκογραφία των Rainbow
Κατηγορία:Άλμπουμ του 1981
2637 Μπομπρόβνικοφ

Ο **Μπομπρόβνικοφ (Bobrovnikoff)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1919 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Αμερικανού αστρονόμου Νίκολας Τ. Μπομπρόβνικοφ (*Nicholas Theodore Bobrovnikoff*, 1896-1988), διευθυντή του αστεροσκοπείου Πέρκινς στο Οχάιο.

* Στο περιήλιο της τροχιάς του ο Μπομπρόβνικοφ εξέρχεται από το εσώτατα όρια της Κύριας Ζώνης.

## Φυσικά χαρακτηριστικά
Τα κυρίως φυσικά χαρακτηριστικά του Μπομπρόβνικοφ είναι άγνωστα. Ο Μπομπρόβνικοφ περιστρέφεται γύρω από τον εαυτό του μία φορά κάθε 4 ώρες 47 λεπτά και 38 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπομπροβνικοφ
2639 Πλάνμαν

Ο **Πλάνμαν (Planman)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1940 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του προς τιμή του Σουηδού αστρονόμου Άντερς Πλάνμαν.

## Φυσικά χαρακτηριστικά
Τα κυρίως φυσικά χαρακτηριστικά του Πλάνμαν είναι άγνωστα. Ο Πλάνμαν περιστρέφεται γύρω από τον εαυτό του μία φορά κάθε 70 ως 110 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πλανμαν
Σαδαδίδες

Οι **Σαδαδίδες** ήταν μουσουλμανική δυναστεία κουρδικής προέλευσης, που κυβέρνησε διάφορα τμήματα της Αρμενίας και του Αρράν από το 951 ώς το 1174 μ.Χ. Κέντρο τους ήταν η πόλη Ντβιν στην Αρμενία. Λόγω της μακράς περιόδου εξουσίας τους σε τμήματα της Αρμενίας, συχνά παντρεύονταν με μέλη της βασιλικής οικογένειας Μπαγκρατούνι της χώρας αυτής. Η εξουσία τους ξεκίνησε από την πόλη Ντβιν, και τελικώς επεκτάθηκε και σε άλλες σημαντικές πόλεις, όπως η Μπαρντά και η Γκαντζά. οι Σελτζούκοι Τούρκοι παρέδωσαν σε ένα παρακλάδι των Σαδαδιδών την εξουσία στις πόλεις Ανί και Τιφλίδα, ως ανταμοιβή για τις υπηρεσίες τους σε αυτούς, κάνοντάς τους έτσι υποτελείς τους. Από το 1047 έως το 1057, οι Σαδαδίδες ενεπλάκησαν σε αρκετούς πολέμους εναντίον των Βυζαντινών. Η περιοχή μεταξύ των ποταμών Κουρά και Αράξη κυβερνάτο από τη δυναστεία των Σαδαδιδών.

Κατηγορία:Βασιλικές οικογένειες
Κατηγορία:Βασιλείς της Αρμενίας
Κατηγορία:Πρώην εμιράτα
Μπαρντά (Αζερμπαϊτζάν)

Η **Μπαρντά** (αζερικά: * Bərdə*) είναι πόλη του Αζερμπαϊτζάν. Έχει πληθυσμό 41.277 κατοίκους. Είναι πρωτεύουσα της επαρχίας Μπαρντά και βρίσκεται νότια της μικρής πόλης Αβλάχ, στην αριστερή όχθη του ποταμού Ταρτάρ. Κάποτε αρμενική πόλη και αργότερα πρωτεύουσα της Αλβανίας του Καυκάσου, πιθανόν από το τέλος του 4ου αιώνα μ.Χ. Αργότερα η Μπαρντά έγινε η κύρια πόλη της ισλαμικής επαρχίας του Αρράν, παραμένοντας σε αυτό το στάτους μέχρι το 10ο αιώνα.

Κατηγορία:Κατοικημένες περιοχές στην Επαρχία Μπαρντά
Κλεάνθης Ζερβός

Ο **Κλεάνθης Ζερβός** (1921 - 30 Ιανουαρίου 2005) ήταν υποναύαρχος του ελληνικού Πολεμικού Ναυτικού και στη συνέχεια πολιτικός. Διετέλεσε βουλευτής Δωδεκανήσου του ΠΑΣΟΚ από το 1981 ως το 1989. 

## Βιογραφικό
Γεννήθηκε στην Κάλυμνο, γιος του Ιωάννη Ζερβού. Σπούδασε στη Σχολή Ναυτικών Δοκίμων και συμπλήρωσε τις σπουδές του στη Ναυτική Σχολή Πολέμου, τη Σχολή Εθνικής Άμυνας και διάφορες σχολές εσωτερικού και εξωτερικού, μεταξύ των οποίων και αυτή του ΝΑΤΟ στη Δυτική Γερμανία.

Αποστρατεύτηκε με το βαθμό του υποναύαρχου και ασχολήθηκε με την πολιτική. Εξελέγη βουλευτής Δωδεκανήσου με το ΠΑΣΟΚ στις εκλογές του 1981. Στις εκλογές του 1985 κράτησε την έδρα του. Υπηρέτησε στο αξίωμα του βουλευτή ως το 1989. Πέθανε τον Ιανουάριο του 2005.

## Πηγές
*  Φωτογραφία στον ιστότοπο της εφημερίδας "Ροδιακή"
* Θητεία του Ζερβού στη Βουλή, ιστότοπος της Βουλής των Ελλήνων

## Παραπομπές


Κατηγορία:Έλληνες αξιωματικοί του Πολεμικού Ναυτικού
Κατηγορία:Βουλευτές Δωδεκανήσου
Κατηγορία:Βουλευτές εκλεγμένοι με το ΠΑΣΟΚ
Σαπόπαν

Το **Σαπόπαν** (, ) είναι πόλη και δήμος στην μεξικανική πολιτεία του Χαλίσκο, όποιο είναι μέρος της μητροπολιτικής περιοχής της Γουαδαλαχάρας. Το όνομα προέρχεται από την Νάουατλ λέξη τζάποτλ (tzápotl), το οποίο σημαίνει ανάμεσα στα δέντρα των Σαπότε, και η λέξη “παν” το οποίο σημαίνει “πάνω”.

Από το 1160 ως το 1325 ένας μεγάλος αριθμός οικογενειών των Αζτέκων, Νάουα και Μάγια μετανάστευσαν σε αυτήν την περιοχή από το νότο.

Από τη στιγμή που οι ισπανικοί ήρθαν ήταν ένας μεγάλος οικισμός.

Το 1530, η περιοχή κατακτήθηκε από τον Νούνιο ντε Γκουσμάν, αλλά η ίδρυση του ισπανικού χωριού του Σαπόπαν δεν συνέβη μέχρι το 1541.

## Παραπομπές


## Εξωτερικοί σύνδεσμοι
* 
* Επίσημος ιστοχώρος του Σαπόπαν 

Κατηγορία:Πόλεις του Μεξικού
Τα ρομπότ της αυγής

Το ***Ρομπότ της Αυγής*** είναι το τρίτο βιβλίο της σειράς επιστημονικής φαντασίας *[[Ρομπότ (σειρά)|Ρομπότ]]* του Ισαάκ Ασίμωφ, μετά το *[[Σπηλιές από ατσάλι|Σπηλιές από Ατσάλι]]* και *[[Ο Γυμνός Ήλιος]]*, το οποίο εκδόθηκε αρχικά το 1983. Υπήρξε υποψήφιο για τα βραβεία Hugo και Locus το 1984.

## Ιστορία
Στον πλανήτη Ωρόρα, τον πιο ισχυρό πλανήτη από τους πενήντα κόσμους του Διαστήματος, καταστρέφεται ένα από τα πιο εξελιγμένα ρομπότ και για την καταστροφή του κατηγορείται ο καθηγητής Φάστολφ. Ο Ελάιζα Μπάλει (στα δύο πρώτα βιβλία της σειράς στην ελληνική έκδοση από τις εκδόσεις Κάκτος ο Μπάλει αναφέρεται ως Μπέηλη) ένας μυστικός αστυνομικός από τη Γη, καλείται από τον καθηγητή να μεταβεί στην Ωρόρα για να τον βοηθήσει. Ο Μπάλει στη Γη που μετά το ταξίδι του στη Σολάρια πριν δύο χρόνια έχει αρχίσει να ξεπερνάει τον φόβο του για την ύπαιθρο και τους ανοικτούς χώρους, δέχεται πιεζόμενος από τον διευθυντή του να πάει στην Ωρόρα. Φτάνοντας στον πλανήτη συναντά τον πρώην συνεργάτη του στην υπόθεση του φόνου του Διαστημικού στη Διαστημούπολη και στην υπόθεση της Σολάρια, Ρ. Ντανιήλ Ολιβόου. Ο Ντανιήλ είναι ένα από τα εξελιγμένα ρομπότ της Ωρόρα που δεν ξεχωρίζουν από τους ανθρώπους. Με τη βοήθεια του ο Μπάλει καταφέρνει να διαλευκάνει την υπόθεση και να απαλλάξει τον καθηγητή Φάστολφ από τις κατηγορίες.

## Παραπομπές


## Εξωτερικοί σύνδεσμοι
*''Robots of Dawn'' bookmark published by Del Rey in 1984

Κατηγορία:Μυθιστορήματα του Ισαάκ Ασίμωφ
Κατηγορία:Μυθιστορήματα του 1983
Φραγκίσκος Ζόρζι

Ο **Φραγκίσκος Ζόρζι** (*[[Ιταλική γλώσσα|ιταλικά :]] Francesco Zorzi, ελληνικά : Φραγκίσκος Γεώργιος*) ήταν ενετικής καταγωγής, μαρκήσιος της Βοδονίτσας από το 1345 έως τον θάνατο του το 1388. Ήταν γιος του Νικόλαου Ζόρζι και της Γουλιέλμα Παλαβιτσίνι.

Όταν πέθανε η μητέρα του δημιουργήθηκε θέμα με την διαδοχή στο Μαρκιζάτο σχετικά με ποιος είχε δικαιώματα διαδοχής, η Μαρούλα από τον πρώτο σύζυγος της ή τα παιδιά του δεύτερου συζύγου της, τελικά δικαιώθηκε η οικογένεια Ζόρζι και ο Φραγκίσκος την διαδέχτηκε. Ήταν υποτελής του Πριγκιπάτου της Αχαΐας αλλά πλήρωνε και ετήσιο φόρο στο Δουκάτο των Αθηνών. Προσπάθησε να μείνει ανεξάρτητος από το Δουκάτο των Αθηνών και τους Καταλανούς δούκες του, πήρε μέρος στο Συμβούλιο της Θήβας την 1η Οκτωβρίου 1373.

Όταν το 1373, η Μαρία της Σικελίας διαδέχτηκε τον πατέρα της, οι περισσότεροι από τους υποτελείς ηγεμόνες εναντιώθηκαν λόγω της ανασφάλειας που δημιουργούσε το νεαρό της ηλικίας της και ήταν υπέρ της διαδοχής από τον Πέτρο Δ΄ της Αραγωνίας. Ένας από τη μειοψηφία που υποστήριζε την διαδοχή της *Μαρίας* ήταν και ο *Ζόρζι*, που προτιμούσε την αποδυνάμωση του Σικελικού βασιλείου και επομένως των Καταλανων της Αθήνας στους οποίους ήταν υποτελής. Αργότερα το 1380, για τον ίδιο λόγο, αφού επέτρεψε στους στρατιώτες της Εταιρείας των Ναβαρραίων να περάσουν από το κάστρο του, που βρισκόταν στο στενό των Θερμοπυλών, τους βοήθησε να επιτεθούν στο Καταλανικό, δουκάτο των Αθηνών.

Παντρεύτηκε την Ευφροσύνη Σομμαρίπα των Κυκλάδων και μαζί της απέκτησε τον Ιάκωβο που τον διαδέχτηκε το 1338 που πέθανε. Είχε και μία κόρη που παντρεύτηκε Σέρβο άρχοντα της Θεσσαλίας.

## Παραπομπές


## Πηγές

* (Αγγλικά) Setton, Kenneth M. (1975) "", Edited by Harry W. Hazzard, University of Wisconsin Press: Madison. Ανακτήθηκε 21/06/2018.
*Setton, Kenneth M. *Catalan Domination of Athens 1311&ndash;1380*. Revised edition. Variorum: London, 1975.
*Miller, W. "[The Marquisate of Boudonitza (1204-1414)](http://links.jstor.org/sici?sici=0075-4269(1908)28%3C234%3ATMOB(%3E2.0.CO%3B2-W)." *Journal of Hellenic Studies*, Vol. 28, 1908, pp 234–249.
*Latin Lordships of Greece: Boudonitza, ανακτήθηκε 26 Μαρτίου 2013
*Μίλλερ, Ουΐλλιαμ μετάφρ. Σπυρ. Π. Λάμπρου, 1909-1910, «Ιστορία της Φραγκοκρατίας εν Ελλάδι (1204-1566)»   μετά προσθηκών και βελτιώσεων, Tόμος A'. Εν Αθήναις: Ελληνική Εκδοτική Εταιρεία.

Κατηγορία:Μαρκήσιοι της Βοδονίτσας
Κατηγορία:Οικογένεια Ζόρζι
Ιάκωβος Ζόρζι

Ο **Ιάκωβος Ζόρζι** (*[[Ιταλική γλώσσα|ιταλικά :]] Giacomo Giorgi ή Zorzi*) ήταν Ενετικής καταγωγής Μαρκήσιος της Βοδονίτσας από το 1388 έως το 1410 και τριτημόριος της Καρύστου. Ήταν γιος του Φραγκίσκου Ζόρζι και της Ευφροσύνης Σομμαρίπα των Κυκλάδων, όταν πέθανε ο πατέρας του τον διαδέχτηκε υπό την αντιβασιλεία της μητέρας του.

Ο Ιάκωβος παρέμεινε υποτελής του Πριγκιπάτου της Αχαΐας αλλά σταμάτησε να πληρώνει τον ετήσιο φόρο που είχαν υποχρεώση το Μαρκιζάτο να πληρώνει οι Καταλανοί στο Δουκάτο των Αθηνών. Το 1393-1394 οι Οθωμανοί κατέλαβαν την Κομητεία των Σαλώνων και το Δουκάτο Νέων Πατρών η Βοδονίτσα δεν καταλήφθηκε αλλά υποχρεώθηκε να πληρώνει φόρο υποτέλειας στον Σουλτάνο. Το 1409 απαλλάχτηκε από τον φόρο αποτέλεσμα μια σειράς συνθηκών ανάμεσα στην Βενετία και τους Οθωμανούς. 

Το 1410 ο νέος ηγέτης των Οθωμανών Μούσα Τσελεμπί ξεκίνησε πόλεμο κατά του Μαρκιζάτου, επιτέθηκε και πολιόρκησε την Βοδονίτσα χωρίς επιτυχία . Ο Ιάκωβος πέθανε το 1410 και τον διαδέχτηκε ο Νικόλαος Β΄ Ζόρζι που συνέχισε τον πόλεμο με τους Οθωμανούς.

## Πηγές
*Setton, Kenneth M. *Catalan Domination of Athens 1311–1380*. Revised edition. Variorum: London, 1975.
*Miller, W. "[The Marquisate of Boudonitza (1204-1414)](http://links.jstor.org/sici?sici=0075-4269(1908)28%3C234%3ATMOB(%3E2.0.CO%3B2-W)." *Journal of Hellenic Studies*, Vol. 28, 1908, pp 234–249.
*Latin Lordships of Greece: Boudonitza, ανακτήθηκε 26 Μαρτίου 2013

Κατηγορία:Μαρκήσιοι της Βοδονίτσας
Κατηγορία:Οικογένεια Ζόρζι
Κατηγορία:Τριτημόριοι της Καρύστου
Νικόλαος Β΄ Ζόρζι

Ο **Νικόλαος Β΄ Ζόρζι** (*[[Ιταλική γλώσσα|ιταλικά :]] Niccolò Zorzi ή Giorgi*) ήταν Ενετικής καταγωγής Μαρκήσιος της Βοδονίτσας από το 1410 έως το 1414. Ήταν γιος του Φραγκίσκου Ζόρζι ή του Ιακώβου Ζόρζι.

Διαδέχτηκε τον Ιακώβο Ζόρζι σε μιά δύσκολη περίοδο που το Μαρκιζάτο βρισκόταν σε πόλεμο με τους Οθωμανούς και πολιορκούσαν την Βοδονίτσα. Ο Νικόλαος είχε πιαστεί αιχμάλωτος και ελευθερώθηκε μέσω μια συνθήκης μεταξύ Ενετών και Οθωμανών. Στις 20 Ιουνίου 1414 έχασε το κάστρο της Βοδονίτσας από τους Οθωμανούς και αναγκάστηκε και κατέφυγε στην Βενετία αλλά επέστρεψε το 1416 μετά από μία συνθήκη της Βενετίας με τους Οθωμανούς. Αντάλλαξε τα δικαιώματα του στο Μαρκιζάτο με τον Νικόλαο Γ΄ Ζόρζι, παίρνοντας φέουδα στον Πτελεό.

## Πηγές
*Setton, Kenneth M. (general editor) *A History of the Crusades: Volume III &mdash; The Fourteenth and Fifteenth Centuries*. Harry W. Hazard, editor. University of Wisconsin Press: Madison, 1975.
*Setton, Kenneth M. *Catalan Domination of Athens 1311&ndash;1380*. Revised edition. Variorum: London, 1975.
*Latin Lordships of Greece: Boudonitza, ανακτήθηκε 26 Μαρτίου 2013

Κατηγορία:Μαρκήσιοι της Βοδονίτσας
Κατηγορία:Οικογένεια Ζόρζι
Νικόλαος Γ΄ Ζόρζι

Ο **Νικόλαος Γ΄ Ζόρζι** (*[[Ιταλική γλώσσα|ιταλικά :]] Niccolò Zorzi ή Giorgi*) ήταν ο τελευταίος Μαρκήσιος της Βοδονίτσας και τριτημόριος της Καρύστου, ενετικής καταγωγής από το 1416 έως το 1436. Ήταν γιος του Νικόλαου Α΄ Ζόρζι και της Γουλιέλμας Παλαβιτσίνι.

Στην πραγματικότητα ο Νικόλαος ήταν τιτουλάριος Μαρκήσιος , το Μαρκιζάτο κατεχόταν από τους Οθωμανούς, απέκτησε τον τίτλο του Μαρκησίου μετά από ανταλλαγή με τον ανιψιό του Νικόλαο Β΄ Ζόρζι. Ήταν τριτημόριος ηγεμόνας της Καρύστου αλλά πέρασε το μεγαλύτερο μέρος της ζωής του στην Βενετία. Ήταν πρεσβευτής της Ενετικής δημοκρατίας στην Ουγγαρία και στην Οθωμανική Αυτοκρατορία. Πέθανε όταν δηλητηριάστηκε από τους άνδρες του Μουράτ Β΄ το 1436, κόρη του ήταν η Κιάρα Δούκισσα των Αθηνών.

## Πηγές
*Setton, Kenneth M. (general editor) *A History of the Crusades: Volume III &mdash; The Fourteenth and Fifteenth Centuries*. Harry W. Hazard, editor. University of Wisconsin Press: Madison, 1975. 
*Setton, Kenneth M. *Catalan Domination of Athens 1311&ndash;1380*. Revised edition. Variorum: London, 1975. 
*Latin Lordships of Greece: Boudonitza, ανακτήθηκε 26 Μαρτίου 2013

Κατηγορία:Μαρκήσιοι της Βοδονίτσας
Κατηγορία:Τριτημόριοι της Καρύστου
Κατηγορία:Οικογένεια Ζόρζι
Ευφροσύνη Σομμαρίπα

Η **Ευφροσύνη Σομμαρίπα** (*Euphrosina Sommaripa*), ήταν Μαρκησία της Βοδονίτσας μαζί με τον γιο της Ιάκωβο Ζόρζι. Καταγόταν από την Γαλλο-ιταλική οικογένεια Σομμαρίμπα  (Sommerive, Sommariva, Sommaripa) ηγεμόνων πολλών νησιών του Δουκάτου του Αρχιπελάγους.

Όταν πέθανε ο άντρας της Φραγκίσκος Ζόρζι συγκυβέρνησε, σαν αντιβασίλισσα, μαζί με τον γιο της Ιάκωβο. Γιος της ήταν ο Μαρκήσιος της Βοδονίτσας και τριτημόριος της Εύβοιας Νικόλαος Γ΄ Ζόρζι

## Παραπομπές


Κατηγορία:Μαρκησίες της Βοδονίτσας
Κατηγορία:Οικογένεια Ζόρζι
Κατηγορία:Οικογένεια Σομμαρίπα
Neues Deutschland

Η **Neues Deutschland** (στα ελληνικά *Νέα Γερμανία*) είναι γερμανική εφημερίδα με έδρα το Βερολίνο και διατηρεί ένα σοσιαλιστικό προφίλ. Η εφημερίδα πολιτικά όσο και οικονομικά συνδέεται με το κόμμα Η Αριστερά (Die Linke) και παλαιότερα η εφημερίδα ήταν η επίσημη εφημερίδα του Ενιαίου Σοσιαλιστικού Κόμματος στη Ανατολική Γερμανία. Ιδρύθηκε το 1946 και πουλάει περίπου 50.000 αντίτυπα, κατά το πλείστον σε συνδρομητές. Θεωρείται εφημερίδα ποιότητας.

## Παραπομπές


## Εξωτερικοί σύνδεσμοι
* 

Κατηγορία:Εφημερίδες με τόπο έκδοσης το Βερολίνο
Κατηγορία:Εφημερίδες στη γερμανική γλώσσα
Κατηγορία:Η Αριστερά (Γερμανία)
Westdeutsche Allgemeine Zeitung

thumb|Τύπωμα της εφημερίδας στο Έσσεν
Η **Westdeutsche Allgemeine Zeitung** (μεταφράζεται ως *Γενική Εφημερίδα Δυτικής Γερμανίας*) είναι μια εφημερίδα με έδρα την  πόλη του Έσσεν στην Βόρεια Ρηνανία-Βεστφαλία. Η WAZ είναι με 397.145 αντίτυπα (το 2009) η μεγαλύτερη εφημερίδα στην Κοιλάδα του Ρουρ. Η μητρική της εταιρία ονομάζεται *[[WAZ-Mediengruppe]]* και είναι ο τρίτος μεγαλύτερος εκδοτικός οίκος της Γερμανίας.

Κατηγορία:Εφημερίδες στη γερμανική γλώσσα
Κατηγορία:Εφημερίδες με τόπο έκδοσης το Έσσεν
Θανασουλαίικα Ηλείας

Ο οικισμός **Θανασουλαίικα** βρίσκεται στον νομό Ηλείας και ανήκει στην Τοπική Κοινότητα (πρώη Δημοτικό Διαμέρισμα) Καπελέτου της Δημοτικής Ενότητας Δήμου Βουπρασίας του καλλικρατικού Δήμου Ανδραβίδας-Κυλλήνης. Απέχει από την Εθνική Οδό Πατρών Πύργου, περίπου 500-700 μέτρα, και δύο χιλιόμετρα από τη Βάρδα. Η περιοχή είναι γνωστή για τις γεωργικές καλλιέργειες πατάτας και καρπουζιού.

## Ιστορία
Την 05/04/1981 αναγνωρίζεται ως οικισμός και προσαρτάται στην κοινότητα Καπελέτου. Η περιοχή κατοικείται κυρίως από τις οικογένειες των Θανασουλαίων (καταγωγή από Ρούμελη), Πραντζαλαίων, Καλυβαίων, Μαυρογιανναίων, Μπακογιανναίων, Βαγγελακαίων και Παπαδοπουλαίων.

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Δείτε επίσης
* Νέα Πικέρνη

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Θανασουλαίικων Καπελέτου Ηλείας, eetaa.gr. Ανακτήθηκε: 18/02/2014.
* Θανασουλαίικα Ηλείας, moriasnow.gr

Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Βουπρασίας
Ιουστανίδες

Οι **Ιουστανίδες ή Ιοστανίδες** (περσικά: جستانیان) ήταν κυβερνήτες τμήματος του Δαϋλάμ (η ορεινή περιοχή του Γκιλάν στο Ιράν) από το 791 έως το 1004 μ.Χ.

Οι Ιουστανίδες εμφανίζονται ως "Βασιλιάδες του Δαϋλάμ" στα τέλη του 8ου αιώνα μ.Χ.. Κέντρο τους ήταν η πόλη Ρουντμπάρ στο Αλαμούτ, που βρίσκεται στην κοιλάδα της Σαχρούντ. Δύο αιώνες αργότερα, η περιοχή αυτή θα αποτελούσε το κέντρο των Ασσασίνων, των μυθικών Νιζαριτών Ισμαηλιτών Σιιτών. Εμφανίζονται στην ισλαμική ιστορία ως τμήμα της περιόδου του "Ιρανικού Ιντερμέτζο", όταν τα γηγενή δαϋλαμιτικά και κουρδικά πριγκηπάτα αποκτούν δύναμη στη βορειοδυτική Περσία μετά από 2-3 αιώνες αραβικής κυριαρχίας. Η άνοδος των Δαϋλαμιτών κορυφώθηκε με τη δυναστεία των Μπουγιδών.

Μετά τον προσηλυτισμό του Μαρζουμπάν ιμπν Γιουστάν στο Μωαμεθανισμό το 805, η αρχαία οικογένεια των Γιουστάν (Ιουστανιδών) συνδέθηκε με τους ζαϊντιστές Αλίδες του Δαϋλάμ. Οι Ιουστανίδες υιοθέτησαν τον κλάδο του Σιιτισμού, Ζαϊντισμό. Τον 10ο αιώνα, εξαλείφθησαν από τη δαϋλαμιτική δυναστεία των Σαλαριδών στο Ταρόμ (σημερινή επαρχία του Ζαντζάν). Παρόλα αυτά, οι Ιουστανίδες συνδέθηκαν με γάμους με τους Σαλαρίδες και διατήρησαν την εξουσία στο Ρουντμπάρ στα υψίπεδα του Δαϋλάμ. Επίσης έγιναν σύμμαχοι με τους Μπουγίδες. Τον 11ο αιώνα, τέθηκαν πιθανώς υπό την επικυριαρχία των Γαζναβιδών. Με την άφιξη των Σελτζούκων Τούρκων, αναγνώρισαν την επικυριαρχία των Σελτζούκων και λίγο αργότερα, εξαφανίστηκαν από την ιστορία.

## Παραπομπές


Κατηγορία:Ιστορία του Ιράν
Κατηγορία:Μουσουλμανικές δυναστείες
Κατηγορία:Πρώην μοναρχίες της Ασίας
Ντέηβιντ Στόουν

Ο **Ντέηβιντ Στόουν** (*πραγματικό όνομα Michael David Stoyanoff*) είναι Καναδός κιμπορντίστας και πιανίστας, γνωστός για τη συνεργασία του με το βρετανικό χαρντ ροκ συγκρότημα των Rainbow.

## Βιογραφία
Ο Ντέηβιντ Στόουν γεννήθηκε το 1952 στο Τορόντο του Καναδά.

Το 1976, εμφανίστηκε στο ομώνυμο ντεμπούτο άλμπουμ των Καναδών Symphonic Slam, παίζοντας πλήκτρα και ηχογραφώντας τα δεύτερα φωνητικά του δίσκου. Το 1978, ο Ρίτσι Μπλάκμορ τον επέλεξε για να αντικαταστήσει τον Τόνι Κάρεϊ στη σύνθεση των Rainbow, συμμετέχοντας στο δίσκο "*[[Long Live Rock 'n Roll]]*", ο οποίος ανέβηκε στο βρετανικό Top-10, μαζί με τα επιτυχημένα σινγκλ "*Long Live Rock 'n' Roll*" και "*LA Connection*".

Την επόμενη χρονιά, εντάχθηκε στους Rainbow ο Ντον Έρεϊ αντικαθιστώντας τον Στόουν. Στις αρχές της δεκαετίας του '80, έπαιξε στην περιοδεία για την επανένωση των Three Dog Night και εμφανίστηκε σαν γκεστ στο δίσκο "*Universal Juveniles*" του Μαξ Γούεμπστερ.

Αργότερα, εμφανίστηκε σε δίσκους των Solo Flight και BB Gabor, ενώ συνεργάστηκε με τον μάνατζερ Μπράιαν Εήρς και το Bud Matton Agency, παίζοντας με διάφορα συγκροτήματα σε κλαμπ του Καναδά.

Ήταν παντρεμένος με τη βραβευμένη δημοσιογράφο της εφημερίδας "The Economist", Μαντελάιν Ντρόχαν.

## Δισκογραφία

## Πηγές
* David Stone (keyboardist) - Rediff Pages
* Symphonic Slam - Symphonic Slam | Releases | AllMusic
* David Stone - Encyclopaedia Metallum: The Metal Archives

Κατηγορία:Καναδοί πιανίστες
Κατηγορία:Καναδοί μουσικοί
Κατηγορία:Ροκ μουσικοί
Βασιλιάς Ληρ

Ο ***Βασιλιάς Ληρ*** (*King Lear*), είναι δράμα του Ουίλλιαμ Σαίξπηρ που γράφτηκε το 1609.

## Το θέμα
Το θέμα της τραγωδίας είναι η απόφαση του βασιλιά Λήρ να μοιράσει το βασίλειό του στις τρεις θυγατέρες του, τη Γονερίλη, τη Ρεγάνη και την Κορδέλια. Αυτή που θα τον πείσει για το μέγεθος της αγάπης της, θα πάρει το βασίλειο.

Παρά τις συμβουλές του Δούκα του Κεντ, αποκληρώνει την Κορδέλια κι εξορίζει τον Δούκα. Την αποκληρωμένη κόρη παντρεύεται ο Βασιλιάς της Γαλλίας.

Ο Ληρ φιλοξενείται με τη σειρά κάθε μήνα από τις δυο μεγαλύτερες κόρες. Παρόλο που έχει παραδώσει την εξουσία, εξακολουθεί να συμπεριφέρεται με αυταρχισμό. Ο Δούκας του Κεντ, μεταμφιεσμένος, μπαίνει στην υπηρεσία του και του συμπαραστέκεται στους εξευτελισμούς που υφίσταται. Τελικά οι δυο κόρες διώχνουν τον πατέρα τους Ληρ, που ακολουθούμενος από τον πιστό του Δούκα, μεταμφιεσμένο πάντα, και από τον γελωτοποιό του περιπλανιέται μέσα σε μια άγρια νύχτα με καταιγίδα και καταφεύγει σ' ένα καλύβι ξεστομίζοντας βαριές κατάρες. Από εκεί οι πιστοί του τον φυγαδεύουν στο Ντόβερ, απέναντι από τις γαλλικές ακτές.

Στο μεταξύ ο Δούκας της Κορνουάλης, σύζυγος της Ρεγάνης, σκοτώνεται σε μια συμπλοκή, ενώ ο Βασιλιάς της Γαλλίας αποβιβάζεται με στρατό στο Ντόβερ. Η Κορδέλια ειδοποιείται κι έρχεται να συναντήσει τον πατέρα της που βρίσκεται πια στα πρόθυρα της τρέλας. Η συνάντηση γίνεται στο φράγκικο στρατόπεδο. Ακολουθεί σύγκρουση των φράγκικων και αγγλικών στρατευμάτων και νικούν οι Άγγλοι. Ο Ληρ και η Κορδέλια συλλαμβάνονται και φρουρούνται. Ανάμεσα στις δυο βασίλισσες αδελφές, τη Γονερίλη και τη Ρεγάνη, ξεσπάει διχόνοια. Η Γονερίλη δηλητηριάζει τη Ρεγάνη και η ίδια αυτοκτονεί.

Η Κορδέλια δολοφονείται και ο Ληρ ξεψυχάει κρατώντας στην αγκαλιά του το σώμα της.

## Γνώμες για το έργο
**Βασίλης Ρώτας**

«Ο Ληρ με την απόφασή του να ξεντυθεί την απολυταρχική εξουσία του - χωρίς ανάγκη και αρρώστια - μόνο επειδή έχει μπει στα χρόνια, έχει προχωρήσει πολύ πιο πέρα από καθέναν που έχει βρεθεί στην κορυφή της εξουσίας. Και η στιγμή που ζητάει από τις κόρες του να του πουν πόσο τον αγαπούν είναι μια πολύ ανθρώπινη στιγμή. Σαν να ζητάει μια εγγύηση, ένα στήριγμα για όταν δεν θα 'χει πια εξουσία, για να περάσει από την εξουσία στη μη εξουσία και να μην κακοπάθει».

**Από την Εγκυκλοπαίδεια «Δομή»**

 Περισσότερο λυρική δραματοποίηση παρά καθαυτό δράμα, η φυσιογνωμία του έκπτωτου και τρελού βασιλιά που περιφέρεται έρημος μέσα στη μαινόμενη καταιγίδα. Η τραγωδία αυτή, είναι φτιαγμένη από υλικά μιας πρωτόγονης εποποιίας, όπου πρωταγωνιστούν ο άνθρωπος και η φύση, συγκρουόμενοι σε μια αιώνια πάλη.

## Παραπομπές


## Βιβλιογραφία

* *Βασιλιάς Ληρ*, εκδ. «Κέδρος», ISBN 960-04-0892-0

Βασιλιας Ληρ
Ληρ
Μίκι Λι Σουλ

Ο **Μίκι Λι Σουλ** (*αγγλ. Mickey Lee Soule*) είναι αμερικανός κιμπορντίστας γνωστός για τη συνεργασία του με το ροκ συγκρότημα των Elf και τη συμμετοχή του στον πρώτο δίσκο των Rainbow.

## Βιογραφία
Ο Μίκι Λι Σουλ γεννήθηκε στο Κόρτλαντ της Νέας Υόρκης στις 6 Ιουνίου 1946.

Στα μέσα της δεκαετίας του '60 κατατάχθηκε στον αμερικανικό στρατό. Μετά την αποστράτευση του αντικατέστησε τον Νταγκ Τάλερ στους Elves, συγκρότημα το οποίο έβγαινε σαν δεύτερο όνομα στις συναυλίες των Deep Purple. Το 1972, μετονομάστηκαν σε Elf και κυκλοφόρησαν το ομώνυμο ντεμπούτο άλμπουμ τους. Δύο χρόνια αργότερα, ακολούθησε το "*L.A./59*", γνωστό στην Ευρώπη με την ονομασία "*Carolina County Ball*", ενώ το 1975 κυκλοφόρησαν το "*Trying to Burn the Sun*". Ενδιάμεσα, είχε συμμετάσχει στον προσωπικό δίσκο του μπασίστα των Deep Purple, Ρότζερ Γκλόβερ, με τίτλο "*The Butterfly Ball and the Grasshopper's Feast*".

Το 1975, ο Σουλ εντάχθηκε στην πρώτη σύνθεση των Rainbow του Ρίτσι Μπλάκμορ, μαζί με τον τραγουδιστή Ρόνι Τζέιμς Ντίο, τον μπασίστα Γκρεγκ Γκρούμπερ και τον ντράμερ Γκάρι Ντρίσκολ, ηχογραφώντας το δίσκο "*[[Ritchie Blackmore's Rainbow]]*". Μετά την κυκλοφορία του δίσκου, αντικαταστάθηκε από τον Τόνι Κάρεϊ.

Το 1978, συμμετείχε στο δίσκο "*Elements*" του Ρότζερ Γκλόβερ, ενώ νωρίτερα συμμετείχε στους Ian Gillan Band, χωρίς να ηχογραφήσει. Το 1982 έπαιξε στο δίσκο "*Circumstantial Evidence*" του Έντι Χάρντιν και το 1990 στο "*Indulge*" των A'LA Rock.

Η σχέση του με το συγκρότημα των Deep Purple συνεχίστηκε όταν δούλεψε σαν τεχνικός του Τζον Λορντ για το δίσκο "*[[Live at the Olympia '96]]*", ενώ συμμετείχε στο ζωντανά ηχογραφημένο "*[[Live at the Royal Albert Hall (Deep Purple album)|Live at the Royal Albert Hall]]*", το 1999. Επίσης, συμμετείχε στο δίσκο "*Gillan's Inn*" (2006) του Ίαν Γκίλαν και στα "*Snapshot*" (2002) και "*If Life Was Easy*" (2011) του Ρότζερ Γκλόβερ.

## Δισκογραφία
### με τους Elf
* *Elf* - 1972
* *Carolina County Ball* - 1974
* *Trying to Burn the Sun* - 1975

### με τον Ρότζερ Γκλόβερ
* *The Butterfly Ball and Grasshopper’s Feast* - 1974
* *Elements* - 1978
* *Snapshot* - 2002
* *If Life Was Easy* - 2011

### με τους Rainbow
* *[[Ritchie Blackmore's Rainbow]]* - 1975

### Άλλες συμμετοχές
* Eddie Hardin - *Circumstantial Evidence* (1982)
* A'LA Rock - *Indulge* (1990)
* Deep Purple - *[[Live at the Royal Albert Hall (Deep Purple album)|Live at the Royal Albert Hall]]* (2000)
* Ian Gillan Band - *Rarities 1975-1977* (2003)

## Πηγές
* Micky Lee Soule | Credits | AllMusic
* Mickey Lee Soule Discography at Discogs
* Mickey Lee Soule - Encyclopaedia Metallum: The Metal Archives
* Tapio's Ronnie James Dio Pages: Mickey Lee Soule

Κατηγορία:Αμερικανοί μουσικοί
Κατηγορία:Αμερικανοί πιανίστες
Κατηγορία:Ροκ μουσικοί
Mens sana in corpore sano

**Mens sana in corpore sano** («Νοῦς ὑγιὴς ἐν σώματι ὑγιεῖ»)  είναι λατινική φράση που απαντά στο έργο του Γιουβενάλη ο οποίος επιθυμούσε να πείσει τους Ρωμαίους πολίτες να ακολουθήσουν το δρόμο της αρετής. Στο σχετικό χωρίο του έργου του «Σατυρικά» (10.356-64) κάνει αντιπαραβολή του τρόπου ζωής του Ηρακλή με τρόπο ζωής του Σαρδανάπαλου.

Το σχετικό χωρίο έχει ως εξής:


orandum est ut sit mens sana in corpore sano.
fortem posce animum mortis terrore carentem,
qui spatium uitae extremum inter munera ponat
naturae, qui ferre queat quoscumque labores,
nesciat irasci, cupiat nihil et potiores
Herculis aerumnas credat saeuosque labores
et uenere et cenis et pluma Sardanapalli.

monstro quod ipse tibi possis dare; semita certe
tranquillae per uirtutem patet unica uitae.


Σε ελληνική μετάφραση:


Θα πρέπει να προσεύχονται για ένα υγιές μυαλό σε ένα υγιές σώμα. 
Ρωτήστε για μια ρωμαλέα καρδιά που δεν έχει το φόβο του θανάτου, 
και θεωρεί τη μακροημέρευση το λιγότερο από τα δώρα της φύσης, 
που μπορεί να αντέξει οποιαδήποτε περίπτωση του μόχθου, 
που δεν ξέρει ούτε οργή ούτε επιθυμία και σκέφτεται, 
τα δεινά και τους σκληρούς άθλους του Ηρακλή καλύτερα 
από ό,τι οι αγάπες και δεξιώσεις  στα μαξιλάρια του Σαρδανάπαλου. 
Τι συστήνω σε σας, που μπορείτε να δώσετε στον εαυτό σας; 
Για σίγουρα, ο μόνος δρόμος για μια ζωή της ειρήνης είναι η αρετή. 
 

## Παραπομπές


## Δείτε επίσης

* Γιουβενάλης, Σατιρικά
* Ίκκος ο Ταραντίνος

Κατηγορία:Λατινικές φράσεις
Μπαλτάσαρ ντε Σόρμπα

Ο **Μπαλτάσαρ ή Βαλτάσαρ ντε Σόρμπα** (Baltassare de Sorba) ήταν Γενοβέζος «κόμης της Αλμίσσα» (comte d'Almissa) (σημερινό Omiš της Κροατίας) και βάιλος του Πριγκιπάτου της Αχαΐας.

Ο ντε Σόρμπα διορίστηκε βάιλος από τον πρίγκιπα της Αχαΐας Φίλιππο του Τάραντα την περίοδο 1370-1373 αντικαθιστώντας τον Κάρολο Ζένο. Κατά την θητεία του λόγω της αντιπαλότητας και των πολέμων μεταξύ της Γένοβας και Βενετίας δημιουργούσε προβλήματα στα Ενετικά λιμάνια στο Πριγκιπάτο. Επανειλημμένα επιτέθηκε και λεηλάτησε την εκκλησιαστική Βαρωνία της Πάτρας που είχε αφήσει ελεύθερο το λιμάνι της Πάτρας στο ενετικό εμπόριο. Παρόλα αυτά παρέμεινε στην θέση του για τρία χρόνια, μέχρι θάνατο του Φίλιππου.

## Πηγές
* *Ιστορία της πόλεως Πατρών από αρχαιοτάτων χρόνων μέχρι το 1821*, Στέφανος Θωμόπουλος, επιμέλεια Βασίλη Κ. Λάζαρη, Αχαϊκές εκδόσεις, ISBN 9607960084

Κατηγορία:Πρόσωπα της Δημοκρατίας της Γένοβας
Κατηγορία:Βάιλοι του Πριγκιπάτου της Αχαΐας
Τάσος Μήνης

Ο **Αναστάσιος Μήνης** γεννήθηκε στην Καλαμάτα Μεσσηνίας (7 Νοεμβρίου 1919 - 6 Αυγούστου 2005) ήταν Έλληνας στρατιωτικός, αντιστασιακός και πολιτικός, με δράση κατά την περίοδο της δικτατορίας του 1967. Υπηρέτησε ως βουλευτής το 1974-77.

## Αγωνιστική δράση
Ο Μήνης μπήκε πρώτος στη Σχολή Ικάρων (1940) και πολέμησε σε μάχες στη Μέση Ανατολή· τραυματίστηκε στο Ελ Αλαμέιν.  

Τον Μάιο του 1943 αναχωρώντας από το Κάιρο έπεσε με αλεξίπτωτο στον Ταΰγετο στην Πελοπόννησο ως αρχηγός συμμαχικής αποστολής για να μεταδίδει μέσω ασυρμάτου στο Συμμαχικό Αρχηγείο τις θέσεις, τον οπλισμό και τις οχυρώσεις των γερμανικών στρατευμάτων, καθώς και τις κινήσεις των γερμανικών πλοίων στα λιμάνια της νοτίου Πελοποννήσου.  

Με το βαθμό του σμηναγού ετέθη σε πολεμική διαθεσιμότητα το 1952 μετά την συντριβή του καταδιωκτικού του αεροπλάνου και τον σοβαρό τραυματισμό του κατά την διάρκεια του εμφυλίου πολέμου (Απρίλιος 1949). Τάχθηκε εναντίον της χούντας, γι' αυτό και συνελήφθη και βασανίστηκε στα κρατητήρια της ΕΑΤ-ΕΣΑ το 1972 και για 111 ημέρες. Τον επόμενο χρόνο καταδικάστηκε από το Έκτακτο Στρατοδικείο σε πρόσκαιρη φυλάκιση 9 ετών και 10 μηνών. Στενός του συνεργάτης ήταν ο Σπύρος Μουστακλής. Στη διάρκεια του εγκλεισμού του στο ΕΑΤ-ΕΣΑ κατέγραφε σε χαρτί τουαλέτας όσα είχε ζήσει και κατόρθωσε να τα διοχετεύσει παράνομα προς τα ειδησεογραφικά μέσα της Ευρώπης ενώ βρισκόταν ήδη κρατούμενος στις φυλακές Κορυδαλλού. Το ημερολόγιο των βασανιστηρίων του μεταδόθηκε από την Deutsche Welle (Βόννη Δ. Γερμανίας), από το BBC, από τη "Φωνή της αλήθειας" (Μόσχα) και από τον ραδιοφωνικό σταθμό του Παρισιού. 

Τον Αύγουστο του 1973 αποφυλακίστηκε έπειτα από την αμνηστία που δόθηκε εκείνη τη χρονιά. Την νύχτα του Πολυτεχνείου (17 Νοεμβρίου 1973) αξιωματικοί της ασφάλειας επιχείρησαν να τον συλλάβουν στην οικία του, αλλά ο Αναστάσιος Μήνης είχε ήδη περάσει στην παρανομία (από 17/11/1973 έως 24/7/1974). Μετά την ανατροπή του Παπαδόπουλου συνεχίστηκε η αναζήτησή του προσωπικά από τον "αόρατο δικτάτορα" Δ. Ιωαννίδη μέσω όλων σχεδόν των τμημάτων ασφαλείας Αττικής μέχρι την πτώση της δικτατορίας. 

## Πολιτική καριέρα
Με τη Μεταπολίτευση κατήλθε στα κοινά ως υποψήφιος στις πρώτες εκλογές που έγιναν το 1974. Εξελέγη βουλευτής λαμβάνοντας 12.896 ψήφους στην Β΄ Αθηνών (υπόλοιπο πρώην Δήμου Αθηναίων) με την Ένωση Κέντρου-Νέες Δυνάμεις, η οποία μετονομάστηκε σε ΕΔΗΚ το 1976. Παρέμεινε βουλευτής ως τη λήξη της θητείας του, το 1977. Εντάχθηκε στο Συνασπισμό από την ίδρυσή του το 1989.

Κηδεύτηκε στο Νεκροταφείο Παπάγου, τον Αύγουστο του 2005.

## Παραπομπές


## Βιβλιογραφία
*Αναστάσιος Μήνης, *Ημερολόγιο βασανιστηρίων μαζί μ' ένα σημείωμα του Στέφανου Παντελάκη*, Έκδοση "Αγώνας" [1972]

Κατηγορία:Βουλευτές εκλεγμένοι με την Ένωση Δημοκρατικού Κέντρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές Β΄ Αθηνών
Αθανάσιος Μπαρμπεράκης

Ο **Αθανάσιος Νικολάου Μπαρμπεράκης** (1841- 1925) ήταν Κρητικός αγωνιστής και οπλαρχηγός από την Ιεράπετρα, γνωστός ως Καπετάν Θανάσης. Συναγωνιστής του Λακέρδα και του καπετάν Γιακουμή, συμμετείχε στις κρητικές επαναστάσεις του 1866-69, του 1878, του 1889 και του 1896-97.

## Αγωνιστική δράση
Φέρεται να είχε γεννηθεί στο χωριό Πισκοπή του Ηρακλείου. Διέμενε μόνιμα στην Ανατολή Λασιθίου. Το Μάιο του 1868 διορίστηκε διακοσίαρχος από το Γενικό Αρχηγείο των 6 ανατολικότερων επαρχιών της Κρήτης, σε αναγνώριση της προσφοράς του. Το 1878 προήχθη σε οπλαρχηγό  και το 1889 συνεχίζει να πολεμά και συνεργάζεται με τον οπλαρχηγό Μπαριτάκη. Το Φεβρουάριο του 1897 συμμετείχε στην πολιορκία του φρουρίου της Ιεράπετρας. Την ίδια χρονιά διορίστηκε αρχηγός της πολιτοφυλακής στην περιφέρεια Ανατολής και Καλαμαύκας (απόφαση 17/7/1897) και διορίστηκε οπλαρχηγός από την Επαρχιακή Διοικητική Επιτροπή της Ιεράπετρας.

Το 1900, όταν είχε κλείσει πια τα 60 χρόνια, κατέστη ανίκανος να εργαστεί (εξαιτίας των κακουχιών που υπέστη κατά την πολεμική του δράση) με βεβαίωση από το Δήμο Ανατολής.

Το 1909 ο Μπαρμπεράκης κατατάχθηκε στην Α΄ Τάξη των αγωνιστών,  από την "Προς Κατάταξιν των Αγωνιστών Επιτροπεία". Την αίτηση την είχε κάνει ο ίδιος, με ημερομηνία 27/8/1908.

## Θάνατος
Ο Αθανάσιος Μπαρμπεράκης με βάση τα έγγραφα από το Δήμο Ανατολής της επαρχίας Ιεράπετρας, ήταν εν ζωή τον Αύγουστο του 1908. Η ανδρεία του καταγράφτηκε σε λαϊκά ποιήματα τοπικών ποιητών.

:::"Και πιάνει στην ομπρός μερά ο καπετάν Θανάσης
:::κι εκεί που επήδα στο χορό σ' έκανε να τα χάσεις
:::κι ήβγαλε από τη μέση ντου το κρητικό μαχαίρι,
:::που τροχισμένο το'χενε κι ήκοβγε σα νυστέρι."

:::::::::::::::::::::::::(Αγγελάκης Μιχάλης, "Παλιές Αναμνήσεις" σελ. 25-26)

## Παιδιά
Γιος του ήταν ο Νικόλαος Μπαρμπεράκης, περισσότερο γνωστός στους ντόπιους ως "Μπαρμπερονικολής".

## Πηγές
*Φαρσάρη Εμμανουήλ, *Ανατολή Ιεράπετρας- Σπουδαίο πνευματικό κέντρο επί Βενετοκρατίας Σημαντική επαναστατική εστία επί Τουρκοκρατίας Τεκμήρια Ιστορίας*, Έκδοση Πολιτιστικού και Φυσιολατρικού Συλλόγου Ανατολής Ιεράπετρας, Ιεράπετρα 2008.

## Παραπομπές


Κατηγορία:Κρητικοί οπλαρχηγοί
Δαρδανία (αποσαφήνιση)

Αναφερόμενοι στη Δαρδανία μπορεί να εννοούμε:
*Δαρδανία (Ρωμαϊκή επαρχία) άλλοτε γεωγραφική και ιστορική περιοχή της Βαλκανικής χερσονήσου.
*Δαρδανία Ελλησπόντου άλλοτε τμήμα της αρχαίας Τρωάδας.
*Δαρδανία Σαμοθράκης παλαιότερη ονομασία της Σαμοθράκης, πριν εγκατασταθούν εκεί οι Σάμιοι.
Ο Χάρι Πότερ και οι Κλήροι του Θανάτου (ταινία)

**Ο Χάρι Πότερ και οι Κλήροι του Θανάτου (ταινία)** μπορεί να αναφέρεται:

* Ο Χάρι Πότερ και οι Κλήροι του Θανάτου - Μέρος 1, η πρώτη από τις δυο ταινίες που είναι βασισμένες στο ομώνυμο βιβλίο, η οποία έκανε πρεμιέρα τον Νοέμβριο του 2010.
* Ο Χάρι Πότερ και οι Κλήροι του Θανάτου - Μέρος 2, η δεύτερη από τις δυο ταινίες που είναι βασισμένες στο ομώνυμο βιβλίο, η οποία έκανε πρεμιέρα τον Ιούλιο του 2011.
Χλωροπρομαζίνη

thumb|250px|Η χημική δομή της χλωροπρομαζίνης
Η **Χλωροπρομαζίνη**, διαθέσιμη με την εμπορική ονομασία *Thorazine* μεταξύ άλλων, είναι φαρμακευτική ουσία που χρησιμοποιείται στην θεραπεία της  σχιζοφρένειας και άλλων ψυχωτικών καταστάσεων που συνοδεύονται από ψυχοκινητική διέγερση. Αντιεμετικό επί έντονων εμέτων τοξικής αιτιολογίας και δύσκολα ελεγχόμενης μετεγχειρητικής ναυτίας και εμέτου. Η κύρια της δράση είναι ο αποκλεισμός των ντοπαμινεργικών υποδοχέων (D2) του μεσομεταιχμιακού κυρίως συστήματος. Οι άλλες φαρμακολογικές δράσεις της ασκούνται με τον ανταγωνισμό των σεροτονικών, ισταμινικών, χοληνεργικών και α-αδρενεργικών υποδοχέων.

Κοινές παρενέργειες περιλαμβάνουν προβλήματα κίνησης, υπνηλία, ξηροστομία, χαμηλή αρτηριακή πίεση σε όρθια στάση και αύξηση βάρους. Σοβαρές παρενέργειες περιλαμβάνουν την όψιμη δυσκινησία, το κακόηθες νευροληπτικό σύνδρομο, μείωση του ουδού σπασμών και μείωση του αριθμού των λευκών αιμοσφαιρίων. Σε ηλικιωμένους με ψύχωση αποτέλεσμα άνοιας μπορεί να αυξήσει τον κίνδυνο θανάτου. Είναι ασαφές αν είναι ασφαλές για χρήση στην κύηση. Η χλωροπρομαζίνη ανήκει στα τυπικά αντιψυχωσικά φάρμακα. Ο μηχανισμός δράσης της δεν είναι πλήρως κατανοητός, αλλά θεωρείται ότι σχετίζεται με τη δράση ως ανταγωνιστής της ντοπαμίνης. Έχει επίσης αντισεροτονινεργικές και αντισταμινικές ιδιότητες.

Η χλωροπρομαζίνη αναπτύχθηκε το 1950 και ήταν το πρώτο αποτελεσματικό αντιψυχωτικό φάρμακο. Η εισαγωγή του έχει χαρακτηριστεί ως μία από τις μεγαλύτερες προόδους στην ιστορία της ψυχιατρικής. Ανήκει στον κατάλογο βασικών φαρμάκων του Παγκόσμιου Οργανισμού Υγείας. Είναι διαθέσιμη ως γενόσημο φάρμακο.

## Παραπομπές


Κατηγορία:Αντιψυχωσικά
Κατηγορία:Αντιεμετικά
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Ηπατοτοξίνες
Κατηγορία:Αμίνες
Κατηγορία:Αρωματικές ενώσεις
Κατηγορία:Φαινοθειαζίνες
Κατηγορία:Οργανικές ενώσεις χλωρίου
Κατηγορία:Αντιισταμινικά
Ιωάννης Μαλλιαρόπουλος

Ο **Ιωάννης Μαλλιαρόπουλος** (1847 - 1919) ήταν Έλληνας ιατρός και πολιτικός που δώρισε το Μαλλιαροπούλειο θέατρο στον δήμο Τρίπολης.

## Βιογραφικά στοιχεία
Γεννήθηκε το 1843 στα Λαγκάδια και έζησε στην Τρίπολη, όπου εγκαταστάθηκε το 1879. Υπήρξε χειρουργός και υπηρέτησε ως βουλευτής Αρκαδίας με το Κόμμα Φιλελευθέρων στην Β΄ Αναθεωρητική Βουλή (1910-1911) και από το 1915 ως το 1917. Το 1905 δώρισε το θέατρο στον δήμο Τρίπολης, το οποίο ονομάστηκε Μαλλιαροπούλειο και εγκαινιάστηκε το 1910. Επίσης είχε δωρίσει την πολυτελή οικία του για να στεγαστεί νοσοκομείο. Σήμερα εκεί στεγάζεται το Πολεμικό Μουσείο Τρίπολης.

Ήταν παντρεμένος με την Άννα, κόρη του Nικολάου Bασιλείου, ενός εμπόρου της πόλης της Τρίπολης. Απεβίωσε το 1919 άτεκνος.

## Παραπομπές


Κατηγορία:Βουλευτές Αρκαδίας
Κατηγορία:Έλληνες ιατροί του 19ου αιώνα
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες ιατροί του 20ού αιώνα
Συμμετοχή της Χιλής στους Θερινούς Ολυμπιακούς Αγώνες 1896

Η Χιλιανή Ολυμπιακή Επιτροπή ισχυρίζεται ότι ο Λουίς Σουμπερκασό εκπροσώπησε τη **[[Χιλή]]** στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** της Αθήνας και συγκεκριμένα στα αγωνίσματα των 100, 400 και 800 μέτρων του στίβου. Δε δίνονται περαιτέρω λεπτομέρειες και δε γίνεται καμία αναφορά στο πρόσωπό του από επίσημες ή άλλες αξιόπιστες πηγές.

Αν οι ισχυρισμοί είναι αληθείς, τότε η Χιλή ήταν μία από τις 14 χώρες που συμμετείχαν στην 1η Ολυμπιάδα και μία από τις τέσσερις χώρες (Βουλγαρία, Ιταλία και Σουηδία οι υπόλοιπες τρεις) που δεν κέρδισαν κάποιο μετάλλιο σε αυτούς τους Αγώνες.

## Αποτελέσματα ανά άθλημα
### [[Αρχείο:Athletics_pictogram.svg|25px]] Στίβος

## Παραπομπές


Χιλή
1896
Φράιμπουργκ (αποσαφήνιση)

Η λέξη **Φράιμπουργκ** και παλαιότερα **Φράϊμπουργκ** ή **Φρειβούργο** (γερμ. Freiburg, σύνθετη λέξη εκ των *Frei* (ελεύθερος) και *Burg* (πύργος < πόλη)) μπορεί να αναφέρεται στα παρακάτω τοπωνύμια:

* Φράιμπουργκ ιμ Μπράισγκαου (γερμ. Freiburg im Breisgau), πόλη της Γερμανίας στη Βάδη-Βυρτεμβέργη.
* Φράιμπουργκ (διοικητική περιφέρεια), μία από τις τέσσερις διοικητικές περιφέρειες του κρατιδίου Βάδης-Βυρτεμβέργης.
* Φράιμπουργκ, Κάτω Σαξωνία, δήμος του νομού Στάντε της Κάτω Σαξωνίας στη Γερμανία. 
* Φριμπούρ πόλη της Ελβετίας, το γερμανικό όνομα της οποίας είναι Freiburg im Üechtland.
* Καντόνι του Φριμπούρ, καντόνι της Ελβετίας. 
* Σβιεμποτζίτσε (Świebodzice), κωμόπολη της Πολωνίας, το γερμανικό όνομα της οποίας είναι Freiburg in Schlesien (Φράιμπουργκ της Σιλεσίας).
* Νόβα Φριμπούργο (Νέο Φρειβούργο), δήμος της Βραζιλίας.
* Φραϊμπούργκο, πόλη της Βραζιλίας με έντονα γερμανικές πολιτισμικές καταβολές.
* ΣΚ Φράιμπουργκ, ποδοσφαιρικός σύλλογος της Γερμανίας.

Εναλλακτικές γραφές της λέξης μπορεί να απαντώνται ως εξής:
* Freyburg 
* Freiberg
* Friberg
* Fribourg
The Very Best of Rainbow

Το ***The Very Best of Rainbow*** είναι συλλογή του βρετανικού χαρντ ροκ συγκροτήματος Rainbow, η οποία κυκλοφόρησε το 1997 μέσω της εταιρείας "Polydor".
Το άλμπουμ αυτό περιέχει τραγούδια από τον πρώτο δίσκο των Rainbow το 1975 μέχρι και το "*[[Bent Out of Shape]]*" του 1983, χωρίς να συμπεριλαμβάνει κομμάτια από τον δίσκο "*[[Stranger In Us All]]*" του 1995, όταν ο κιθαρίστας Ρίτσι Μπλάκμορ ξαναδημιούργησε το συγκρότημα.
Το "*The Very Best of Rainbow*" θεωρείται ως η αντιπροσωπευτικότερη συλλογή των Rainbow, εμφανίζοντας δύο με τρία κομμάτια από κάθε δίσκο της εμπορικής ακμής του συγκροτήματος.

## Τραγούδια
1. **Man on the Silver Mountain** *(Blackmore, Dio)* - 4:39
*από το δίσκο "[[Ritchie Blackmore's Rainbow]]"*
2. **Catch the Rainbow** *(Blackmore, Dio)* - 6:36
*από το δίσκο "[[Ritchie Blackmore's Rainbow]]"*
3. **Starstruck** *(Blackmore, Dio)* - 4:06
*από το δίσκο "[[Rainbow Rising]]"*
4. **Stargazer** *(Blackmore, Dio)* - 8:26
*από το δίσκο "[[Rainbow Rising]]"*
5. **Kill the King** *(Blackmore, Dio, Powell)* - 4:29
*από το δίσκο "[[Long Live Rock 'n Roll]]"*
6. **Long Live Rock 'n' Roll** *(Blackmore, Dio)* - 4:23
*από το δίσκο "[[Long Live Rock 'n Roll]]"*
7. **Gates of Babylon** *(Blackmore, Dio)* - 6:49
*από το δίσκο "[[Long Live Rock 'n Roll]]"*
8. **Since You've Been Gone** *(Bullard)* - 3:20
*από το δίσκο "[[Down to Earth]]"*
9. **All Night Long** *(Blackmore, Glover)* - 3:53
*από το δίσκο "[[Down to Earth]]"*
10. **I Surrender** *(Bullard)* - 4:03
*από το δίσκο "[[Difficult to Cure]]"*
11. **Can't Happen Here** *(Blackmore, Glover)* - 4:59
*από το δίσκο "[[Difficult to Cure]]"*
12. **Jealous Lover** *(Blackmore, Turner)* - 3:10
*από το σινγκλ "Jealous Lover"*
13. **Stone Cold** *(Blackmore, Glover, Turner)* - 5:17
*από το δίσκο "[[Straight Between the Eyes]]"*
14. **Power** *(Blackmore, Glover, Turner)* - 4:27
*από το δίσκο "[[Straight Between the Eyes]]"*
15. **Can't Let You Go** *(Blackmore, Turner, Rosenthal)* - 4:22
*από το δίσκο "[[Bent Out of Shape]]"*
16. **Street of Dreams** *(Blackmore, Turner)* - 4:25
*από το δίσκο "[[Bent Out of Shape]]"*

## Θέσεις τσαρτ
***The Very Best of Rainbow*** *(άλμπουμ)*

***Επίσημη κυκλοφορία: [[15 Ιουλίου]] [[1997]]***

## Μέλη των Rainbow
Οι μουσικοί οι οποίοι εμφανίζονται σε τραγούδια αυτής της συλλογής είναι οι εξής:
**[[Ρόνι Τζέιμς Ντίο]]** - *φωνητικά*
**[[Γκράχαμ Μπονέτ]]** - *φωνητικά*
**[[Τζο Λιν Τέρνερ]]** - *φωνητικά*
**[[Ρίτσι Μπλάκμορ]]** - *κιθάρα*
**[[Τόνι Κάρεϊ]]** - *πλήκτρα*
**[[Μίκι Λι Σουλ]]** - *πλήκτρα*
**[[Ντέηβιντ Στόουν]]** - *πλήκτρα*
**[[Ντον Έρεϊ]]** - *πλήκτρα*
**[[Ντέηβιντ Ρόσενθαλ]]** - *πλήκτρα*
**[[Τζίμι Μπέην]]** - *μπάσο*
**Γκρεγκ Γκρούμπερ** - *μπάσο*
**[[Μπομπ Ντέισλι]]** - *μπάσο*
**[[Ρότζερ Γκλόβερ]]** - *μπάσο*
**[[Κόζι Πάουελ]]** - *τύμπανα*
**Τσακ Μπούρτζι** - *τύμπανα*
**Γκάρι Ντρίσκολ** - *τύμπανα*
**[[Μπόμπι Ροντινέλι]]** - *τύμπανα*

## Πηγές
* Allmusic review
* Discogs review
* CD Universe review
* Ιαπωνικά τσαρτ

Κατηγορία:Δισκογραφία των Rainbow